Сённяшні ўзровень падрыхтоўкі міліцыянераў намнога вышэйшы, чым быў раней. Большасць з іх скончылі вышэйшыя навучальныя ўстановы. Умацоўваецца матэрыяльная база аддзялення крымінальнага вышуку, пашыраецца арсенал спосабаў і метадаў, якія выкарыстоўваюць яго супрацоўнікі. Па выніках работы за 2010 год ім удалося дасягнуць 61,1% раскрываемасці злачынстваў пры сярэднеабласным паказчыку 53,1%. Амаль на 20% зменшылася колькасць зарэгістраваных крымінальных злачынстваў. Няхай злачынцы таксама імкнуцца выкарыстоўваць навейшыя дасягненні чалавецтва, рана ці позна, усе яны адкажуць перад законам. Менавіта дзеля гэтага працуюць Анатоль Ананенка і яго калегі.